NaiveNeuron/SloPal huggingface dataset:
Kotleba, Marian, poslanec NR SR (2020-07-14):
Miro, tak v prvom rade počúvame od vlády každý deň 50-krát, že nie sú peniaze, korona nás drví, a potom tu máme návrh, ktorého cieľom, ako teraz aj pani kolegyňa poslankyňa priznala, je dostať sa ľuďom za ploty kvôli ako keby fiktívnemu týraniu nejakých zvierat. Druhá vec, že ten cynizmus, ten cynizmus, čo tu vládne, že jednoducho tu predkladatelia tohto návrhu zákona hlasujú proti zlepšeniu podmienok pre tehotné dievčatá a ženy, proti zlepšeniu podmienok pre čerstvé mamičky, a oni sa idú rozprávať, tu chcú chrániť mačičky, zvieratká, myšičky, veveričky. Proste cynizmus najväčšieho kalibru. Keď som tu videl, ako poslanec Cmorej tu krúti hlavičkou, keď si hovoril o tom, že vlastne sú úplne zlé, tak normálne mi z neho bolo až do plaču, že ako jedným, jedným ťahom môže ten človek odmietnuť zlepšenie podmienok pre nenarodené deti a potom tu bojovať za nejaké zvieratká. Ale hlavne títo ľudia sú tak zaslepení kaviarenskí povaľači, že to sa proste jednoducho nedá akceptovať. Na Slovensku máme pýchu sokoliarstvo. A podľa vás, podľa tohto nového zákona bude týranie zvierat, keď tí sokoliari tam pustia pre toho sokola alebo orla za odmenu nejakú myš. To je podľa vás týranie. Veď vy ste už úplne uleteli! Veď vy sa už úplne chcete prispôsobiť tej zdegenerovanej západnej Európe, kde normálne veci sú zlé, trestané a úchylky sú normálne. Sa spamätajte!
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 142, za 112, proti žiadny, 29 sa zdržalo, 1 nehlasoval. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Laššáková, Jana, podpredsedníčka NR SR (2015-05-19):
Pán poslanec Duchoň, nech sa páči.
Heger, Eduard, poslanec NR SR (2017-12-07):
Áno, ja mám to isté. Ja by som chcel vyskúšať teda ešte raz poslancov a poprosiť, že či by teda naozaj to neuznali, lebo hovorím, počítal som s tým, že o tretej, došiel som minútku neskôr, ja som tu bol nachystaný aj na dvanástu, že to bude, ale nestalo sa tak, takže ja by som chcel poprosiť, lebo rád by som teda vystúpil ešte s takým krátkym pozmeňujúcim návrhom a naozaj nebude to dlhé vystúpenie. Neviem, kto ešte ďalší, my sme všetci čakali na tretiu, takže ak teraz niekto príde a chce, tak myslím si, že už ďalší nebude potrebný.
Hort, Milan, podpredseda NR SR (2011-09-14):
Ďakujem pekne. Faktické poznámky neevidujem. Pán poslanec Vážny bol posledný, preto vyhlasujem rozpravu za skončenú. Pýtam sa, pán podpredseda vlády, chcete reagovať na rozpravu? Áno, je to v záverečnom slove, na ktoré už nie je možné reagovať.
Kadúc, Miroslav, poslanec NR SR (2014-12-03):
Ďakujem pekne za obidve reakcie. Pán Brocka, ja som práve za to, aby sa tieto veci vyšetrili a aby sa vyšetrila aj kauza CT, čo sa týka Piešťan aj Svidníka, ak sa nemýlim. Ja nerobil som závery, že pána Uhliarika treba potrestať. Ja si myslím, že až keď prídeme k vyšetreniu a keď sa ukážu všetky skutočnosti, alebo keď sa potvrdia všetky podozrenia, o ktorých sa hovorí, až vtedy, až v tej poslednej fáze pristúpme k nejakej sankcii. Dovtedy zachováme prezumpciu neviny. Myslím, že takto by to malo byť správne. Áno, je možné, že mi boli podsunuté niektoré údaje, ktoré nebolo úplne správne podkladať alebo dávať do pomeru s tým, čo sa stalo v Piešťanoch, ale stojím si za tým. Ak sa v tomto štáte vyskytne problém a ak sa javí, že niekto tento štát rozkráda, a ak sa zdá, že niekto nakupuje predražené, či už sú to cétečká, tovary, služby alebo čokoľvek, treba dôsledne vyšetriť toho, kto takéto niečo spáchal a treba ho sankcionovať. Toto je to, čo myslím si, že som vtedy chcel povedať, a za tým si stojím.
Ďuriš Nicholsonová, Lucia, podpredsedníčka NR SR (2016-10-25):
Pán poslanec Simon, nech sa páči.
Pčolinský, Peter, podpredseda NR SR (2023-05-24):
Výnimočne poprosím spravodajcu, ktorého určil navrhnutý gestorský výbor pre financie a rozpočet, poslanca Tomáša Lehotského.
Pčolinský, Peter, podpredseda NR SR (2023-02-02):
Ďakujem pekne. Otváram teraz všeobecnú rozpravu. Do rozpravy máme tri písomné prihlášky. Prvý vystupujúci pán poslanec Čepček, druhý vystupujúci bude pán poslanec Šudík a tretí vystupujúci bude pán poslanec Marián Viskupič. (Reakcie z pléna.) Pani poslankyňa Bittó Cigániková, vaše ospravedlňuje sa prijíma. (Smiech.) Pán poslanec, nech sa páči, 20 minút.
P. Hrušovský, predseda NR SR: (2004-12-09):
Ja sa pýtam pána poslanca Ďaďa, aký je jeho návrh. Nech sa páči, zapnite pána poslanca. V. Ďaďo, poslanec: Pán predseda, prosím o každom návrhu zvlášť.
Danko, Andrej, predseda NR SR (2017-05-19):
Prosím, prezentujme sa a hlasujme. (Hlasovanie.) Prítomných 130 poslancov, za 40, proti 35, zdržalo sa 54, nehlasoval 1. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Pristúpime k hlasovaniu o bode 51 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 97/2013 Z. z. o pozemkových spoločenstvách (tlač 522). Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Petrovi Pčolinskému, aby hlasovanie uviedol. Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení zákona č. 34/2014 Z. z. , tlač 522.)
A. Belousovová, podpredsedníčka NR SR: (2008-05-22):
Ďalšiu otázku položil pán poslanec Tibor Lebocký a otázka znie: „Vážený pán premiér, ako by ste hodnotili naše doterajšie členstvo v Európskej únii a čo očakávate od pôsobenia SR v európskych štruktúrach v budúcnosti?“ Nech sa páči, pán podpredseda vlády, odpovedajte a oznámte ukončenie odpovede.
Hort, Milan, podpredseda NR SR (2011-12-13):
Pán poslanec Igor Matovič, nech sa páči.
Glváč, Martin, podpredseda NR SR (2017-09-08):
Ďakujem. V rozprave vystúpi pán poslanec, aha, reakcia. Pán poslanec Uhrík.
Paška, Pavol, predseda NR SR (2012-12-13):
Hlasujeme. (Hlasovanie.) 133 prítomných, 79 bolo za, 35 proti, 19 sa zdržalo. Návrh uznesenia sme schválili. Dámy a páni, ďakujem vám za účasť. Vyhlasujem 12. schôdzu za skončenú. Prerušujem rokovanie. Zajtra budeme pokračovať o 9.00 hodine v rokovaní o programe 11. schôdze. (Reakcia z pléna.) Skrátené, máme prerušenú rozpravu, máme prerušenú rozpravu v prvom čítaní, o 9.00 hodine. Ak bude o čom, tak budeme hlasovať o 11.00 hodine. (Reakcia z pléna.) Áno? (Reakcia z pléna.) Do 16.00 hodiny by som chcel. (Rokovanie 12. schôdze NR SR sa skončilo o 23.24 hodine.)
Sulík, Richard, predseda NR SR (2011-02-10):
Pán poslanec Pado.
P. Paška, predseda NR SR: (2006-10-17):
S faktickou poznámkou sa hlási pán poslanec Slafkovský. Končím možnosť prihlásiť sa s faktickou poznámkou. Nech sa páči, pán poslanec.
Blanár, Juraj, podpredseda NR SR (2022-04-29):
Pán poslanec Linhart, nech sa páči.
Zmajkovičová, Renáta, podpredsedníčka NR SR (2013-03-26):
Pán poslanec Matovič, chcete reagovať alebo idete otvoriť znovu rozpravu? Idete vystúpiť v rozprave? (Reakcia poslanca Matoviča.) Nech sa páči.
Mojš, Milan, poslanec NR SR (2012-05-16):
Vážený pán predseda, vážení páni poslanci, poslankyne, v rozprave k uvedenému návrhu nevystúpil žiaden poslanec, preto odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o tomto návrhu hlasovať.
Jasaň, Viliam, poslanec NR SR (2012-09-27):
Ďakujem pekne, pani predsedajúca. Vážená pani predsedajúca, panie poslankyne, páni poslanci, dovoľte, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil v prvom čítaní k návrhu poslancov Národnej rady Slovenskej republiky Bélu Bugára a Józsefa Nagya na vydanie ústavného zákona o nezdaňovaní dôchodkov, máte to tlač 196, ako spravodajca určený Výborom Národnej rady Slovenskej republiky pre sociálne veci uznesením č. 20 zo 6. septembra 2012 a podal spravodajskú informáciu k návrhu zákona. Predseda Národnej rady Slovenskej republiky svojím rozhodnutím č.174 z 23. augusta 2012 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitostí podľa rokovacieho poriadku a podľa legislatívnych pravidiel na jeho prerokovanie v Národnej rade Slovenskej republiky. Návrh zákona pán navrhovateľ zdôvodnil a navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady pre financie a rozpočet a Výboru Národnej rady Slovenskej republiky pre sociálne veci . Za gestorský navrhujem Výbor Národnej rady pre sociálne veci, pričom odporúčam, aby výbory, ktorým bol návrh zákona pridelený na prerokovanie, ho prerokovali v termíne do 30 dní a gestorský výbor do 32 dní od prerokovania návrhu zákona v Národnej rade Slovenskej republiky. Ďakujem, skončil som.
P. Paška, predseda NR SR: (2007-11-28):
(Hlasovanie.) 138 prítomných, 137 za, 1 sa zdržal. Konštatujem, že tieto body spoločnej správy sme odsúhlasili.
Ďuriš Nicholsonová, Lucia, podpredsedníčka NR SR (2018-10-17):
Vážené panie poslankyne, vážení páni poslanci, otváram druhý rokovací deň 35. chôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Šebová a pán poslanec Vašečka. Podľa schváleného programu teraz pristúpime k prvému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorými sa menia a dopĺňajú niektoré zákony . Vládny návrh zákona má parlamentnú tlač 1140 a návrh na jeho pridelenie na prerokovanie výborom je v rozhodnutí pod č. 1191. Poprosím pani ministerku vnútra Denisu Sakovú, aby predmetný návrh zákona uviedla. Nech sa páči.
Sulík, Richard, predseda NR SR (2010-07-09):
Nech sa páči, pán Čaplovič.
Paška Pavol, predseda NR SR (2012-09-21):
Prepáčte, pani spravodajkyňa. Kolegyne, kolegovia, ideme hlasovať. Poprosím vás o pozornosť. Nech sa páči.
Žiga, Peter, podpredseda NR SR (2024-06-12):
Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Hudák, Vazil, minister hospodárstva SR (2015-11-11):
Vážený pán predseda, vážené pani poslankyne, vážení páni poslanci, tento návrh zákona predkladám na základe požiadavky Združenia miest a obcí Slovenska ustanoviť obciam možnosť vydávať všeobecne záväzné nariadenia, ktorými upravia používanie vybraných kategórií pyrotechnických výrobkov na území obce. Návrh zákona je v súlade s Ústavou Slovenskej republiky, ústavnými zákonmi, ostatnými zákonmi, medzinárodnými zmluvami a inými medzinárodnými dokumentmi. Ďakujem za pozornosť a dúfam, že ho podporíte. Ďakujem.
P. Gabura, poslanec: (2010-02-11):
Na tajné hlasovanie o návrhu na opakovanú voľbu člena Správnej rady Ústavu pamäti národa bolo vydaných a poslanci si osobne prevzali 123 hlasovacích lístkov, teda na voľbe bolo prítomných 123 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu člena Správnej rady Ústavu pamäti národa odovzdali všetci poslanci hlasovacie lístky. Zo 123 odovzdaných hlasovacích lístkov bolo 9 neplatných a 114 platných. Podľa platných hlasovacích lístkov overovatelia zistili, že: - Ján Bicko hlasovalo za 0, proti 79 a zdržalo sa hlasovania 35 poslancov; - Patrik Dubovský hlasovalo za 39, proti 61 a zdržalo sa hlasovania 14 poslancov; - Ján Litecký-Šveda hlasovalo za 1, hlasovalo proti 76 a zdržalo sa 37 poslancov; - Anton Malacký hlasovalo za 68, proti 23 a zdržalo sa hlasovania 23 poslancov; - Jaromír Marchek hlasovalo za 1, hlasovalo proti 78 a zdržalo sa hlasovania 35 poslancov. Na voľbu člena Správnej rady Ústavu pamäti národná je potrebný súhlas nadpolovičnej väčšiny prítomných poslancov. Overovatelia konštatujú, že v opakovanej voľbe v tajnom hlasovaní bol za člena Správnej rady Ústavu pamäti národa zvolený Anton Malacký.
Laššáková, Jana, podpredsedníčka NR SR (2012-09-11):
Pán podpredseda vlády, zaujmite miesto určené pre navrhovateľov a dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jaroslavovi Demianovi. Nech sa páči, pán spravodajca.
Kéry, Marián, poslanec NR SR (2022-05-03):
Pán poslanec Faič, som veľmi rád, že ste osviežili pamäť slovenskej verejnosti spomenutím správy Slovenskej informačnej služby. Pretože my poslanci sme mali možnosť tu v Národnej rade Slovenskej republiky si vypočuť veľmi závažné pasáže o tom, ako sa manipulovalo s výpoveďami svedkov. Dokonca, budem citovať bývalého riaditeľa Národnej kriminálnej agentúry pána Zuriana, ktorý povedal na otázku, že čo hovorí o podozreniach, že práve vo výrazne medializovaných prípadoch dochádzalo pri vyšetrovaní k manipuláciám, teda že policajti diktovali výpovede kajúcnikom, odpovedal, že: „Z toho, čo vychádza na povrch, som rozladený. Prvýkrát som to začal vnímať pri zabezpečovaní ochrany vyšetrovateľa Čurillu. Doniesli mi informáciu, že sa pripravuje jeho vražda, a hneď som zabezpečil pre neho i celú jeho rodinu úkryt. Keď som vydal opatrenie, aby okolie Čurillu monitorovali aj hliadky NAKA, prešiel jediný deň a hlásili mi, že Čurillovi už nič nehrozí. Vtedy som zbystril. Zrazu netreba? O nejaký čas prišiel za mnou šéf operatívy Kaľavský a rozprával mi, ako Čurillov tím ovplyvňoval ľudí, aby vypovedali istým spôsobom. Mal som pocit, ako by mi rozprával obsah nejakého filmu. Vravím Jano, to nemyslíš vážne! Ak to bude pokračovať, chcem o tom vedieť. V marci prišiel zase za mnou s tým, ako operatívci skrivili ďalší prípad. Presviedčali človeka, aby vypovedal inak, než vypovedal predtým. Poslal som, nech to ide nahlásiť, a on nechcel, že to nikto nepotvrdí a on skončí.“ To je hrozné, že takýmito relevantnými informáciami, ktorými disponujeme, sa nič nerobí a tvárime sa ako keby... (Prerušenie vystúpenia časomerom.)
Paška, Pavol, predseda NR SR (2012-09-19):
Prepáčte, pán poslanec, ja sa ospravedlňujem, dámy a páni, kto nemá záujem sledovať rozpravu, nech radšej opustí sálu. Nech sa páči, pán poslanec.
Matovič, Igor, poslanec NR SR (2023-11-14):
Nielenže sľubujú a po voľbách skutek utek, ale oni robia presný opak. A Peter Pellegrini, si myslím, že úplne krásne by mal aj prevziať, takú ceremóniu by sme mali urobiť, na ktorej by bol účastný istý, neviem, jak sa volá menom, ale Kaník priezviskom, a odovzdával by štafetu sociálneho netvora Petrovi Pellegrinimu, lebo neviem si predstaviť horší zločin voči starým ľuďom, ktorí poberajú starobný dôchodok, horší zločin voči invalidným dôchodcom, chorým ľuďom, horší zločin voči vdovám, vdovcom a sirotám, ktorým zomreli rodičia, ako ich podviesť tak, že voľte nás a HLAS garantuje, že nevstúpi do žiadnej vlády a koalície bez toho, aby všetci dôchodcovia bez rozdielu, všetci dôchodcovia bez rozdielu, siroty, vdovy, vdovci, invalidi, starobní dôchodci dostali ešte pred týmito Vianocami 640 eur. A ja sa pýtam, kde je tých 640 eur? Skúsim to tomuto sociálnemu netvorovi menom Peter Pellegrini spočítať. Tí starobní dôchodcovia, ktorí dostanú 50 eur, trinásty dôchodok, vy im doplatíte 150. To je dokopy 200. Týchto dôchodcov okradnete o 440 eur už tieto Vianoce, že sa nehanbíte! A tých najchudobnejších dôchodcov, ktorým my sme dali 300 eur, čo bolo štyrikrát viac, ako ste dávali vy, tak tým pridáte tiež 150 eur. Budú mať 450, a to bude o 190 eur menej, ako ste im verejne sľúbili. Vy ste na hulváta podviedli státisíce dobromyseľných ľudí, ktorí vám uverili, že ich neoklamete a vy ste ich podviedli a nič iné nerobíte, len si chcete znižovať tresty za korupciu, za rozkrádanie. To, čo ste tu dvanásť rokov rozkrádali, ale na tých ľudí zvysoka kašlete, na siroty, vdovy, vdovcov, inva... (Prerušenie vystúpenia časomerom.)
Ledecký, Vladimír, poslanec NR SR (2023-12-13):
Ja ďakujem pekne. Ja by som tiež chcel reagovať na predrečníka. Ja naozaj nechápem, prečo musíme dávať podporu všetkým odberateľom elektriny bez toho, koľko tej elektriny odoberajú. Ja som si dal namontovať fotovoltaické panely a, a mám hodinu, ktorá mi vymeria, koľko elektriny odoberiem silovej, slabej, koľko dodám do siete, online mi to, online na diaľku mi to vedia zmerať. A my nevieme povedať, že proste kto prekročí určité množstvo, ktoré určíme, ktoré bežná domácnosť potrebuje energie, že bude platiť trhovú cenu. A potom naozaj ja sa nečudujem, že sa nám smejú vyhrievači bazénov a, a, a drahých áut, ktorí si nabíjajú, že tí najchudobnejší, najchudobnejší ľudia sa pre nich skladajú. A naozaj riešenie je, ja keď si pozriem desiatky domov u nás v obci, čo na východnom Slovensku, kde naozaj tá prosperita, prosperita tých domácností je slabá, napriek tomu, že, že to nie je žiadna zisková záležitosť namontovať si tú fotovoltaiku, je to tak, sa vám možno akurát vráti a napriek tomu tí ľudia, ktorí majú to zelené cítenie, do toho idú, lebo si povedia, že pomôžu, pomôžu tejto spoločnosti, pomôžu vlastne bojovať s tou klimatickou krízou, a že si táto vláda neuvedomuje, že toto je riešenie, podporiť nejak tú virtuálnu batériu alebo, alebo znížiť, znížiť poplatky, ktoré sú distribučné, ktoré musíte zaplatiť, keď dodáte do virtuálnej batérie a sa vám to vráti. A to sú, to sú riešenia, ktoré namotivujú ďalších a máme tento problém dlhodobo vyriešený. Pár rokov pár korún by nás to stálo a, ale naozaj prinesie to dlhodobé efekty. Ale nie, my to rafneme všetkým naraz, maximálne a dovidenia.
D. Švantner, poslanec: (2001-10-23):
Ďakujem.
B. Bugár, podpredseda NR SR: (2004-09-09):
(Hlasovanie.) Prítomných je 124 poslancov, za 122, nehlasovali 2. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto v tomto čítaní do rozpravy. Konštatujem, že nikto. Vyhlasujem rozpravu za skončenú. Nech sa páči, pán spravodajca.
Paška, Pavol, predseda NR SR (2012-07-31):
Pani poslankyňa Vášáryová.
Blanár, Juraj, podpredseda NR SR (2023-02-02):
S faktickou poznámkou pán poslanec Benčík.
Blanár, Juraj, podpredseda NR SR (2023-01-26):
Pán poslanec Kočiš s faktickou.
B. Bugár, podpredseda NR SR: (2001-09-07):
Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona o Slovenskej elektrotechnickej komore, o autorizovaných elektrotechnikoch a autorizovaných elektrotechnických inžinieroch. Návrh zákona ste dostali ako 996, návrh na pridelenie návrhu zákona na prerokovanie výborom Národnej rady máte v rozhodnutí predsedu Národnej rady pod č. 1099. Za skupinu poslancov návrh zákona uvedie poslanec Ján Langoš. Pán poslanec, nech sa páči, máte slovo. J. Langoš, poslanec: Ďakujem pekne za slovo. Pán predsedajúci, pani ministerka, dámy a páni, pred poloprázdnou snemovňou budem veľmi formálne stručný. Dovoľte, aby som v mene skupiny poslancov uviedol návrh zákona o Slovenskej elektrotechnickej komore, o autorizovaných elektrotechnikoch a autorizovaných elektrotechnických inžinieroch, ktorý máte na laviciach pod tlačou 996. Slovenská elektrotechnika nemá v súčasnosti reprezentatívny a integrujúci orgán, akým bol od roku 1920 Elektrotechnický zväz česko-slovenský alebo ako sú obdobné zväzy v zahraničí, napr. ZVEI e. V. v Spolkovej republike Nemecko, či technické komory, napr. v Rakúsku, Švajčiarsku a podobne. Konštituovať integrujúce profesijné združenie je akútne potrebné. Zákonnou možnosťou je forma komory. Komora sa má stať reprezentatívnym odborným partnerom orgánom štátnej správy alebo podobným orgánom doma a v zahraničí. Dámy a páni, oblasť elektrotechniky od projekcie cez výrobu a montáž až po samotné prevádzkovanie a údržbu elektrických zariadení priamo ovplyvňuje bezpečnosť ľudí a spoľahlivosť priemyselných zariadení. V právnom poriadku Slovenskej republiky chýba systém trvalej samosprávnej autonómnej kontroly činností súvisiacich s výkonom elektrotechnického povolania. Ďalší dôvod na vznik dozerajúcej inštitúcie je zmena platnosti celého súboru slovenských technických noriem, ktoré postupne prestávajú byť záväznými a stávajú sa len normami doporučenými. Toto zneužívajú dnes neseriózne firmy a nedodržaním noriem, a tým aj kvality výrobkov a prác dosahujú síce krátkodobo, ale výhodné postavenie na podnikateľskom trhu.
Viskupič, Marián, poslanec NR SR (2024-04-16):
Ďakujem pekne za slovo. Presne tak. Súhlasím s pánom Hajkom. Hospodárenie štátneho rozpočtu sa nevyvíja dobre alebo to povedzme ešte inak, že vyvíja sa zle. Prečo? No lebo neplatí základná poučka socialistov, že vyššie sadzby daní, odvodov, poplatkov znamenajú automaticky aj vyšší výnos. Nie je to tak a ono sa to začína aj ukazovať a čím viacej sa budú tie sadzby šponovať, tým viac ten problém bude so všetkými negatívami, brzdenie ekonomiky, konkurencieschopnosti a toto všetko. No, že to vie byť presne naopak, že práve znížením sadzieb sa, sa dá naplniť lepšie štátnu kasu práve zosilnením ekonomickej aktivity, to sme zažili ako Slovensko v roku 2004, kedy jasne po daňovej reforme sadzby klesli a výnosy výrazne stúpli. No ale napríklad by som dal do pozornosti kolegom z vládnej koalície aj momentálne Portugalsko, kde tamojší premiér chce výrazne znížiť napríklad sadzbu dane z príjmu právnických osôb a nie preto, aby mal menej peňazí v štátnom rozpočte, ale práve preto, aby podporil konkurencieschopnosť krajiny a aby vo finále práve z tej vyššej ekonomickej aktivity, vyššej konkurencieschopnosti profitoval aj štátny rozpočet, verejné príjmy a teda koniec-koncov aj ľudia. Takže ono to všetko má nejaké zákonitosti a to, čo vidíme v tom plnení štátneho rozpočtu, je tiež určitá zákonitosť. Ďakujem pekne.
Laššáková, Jana, podpredsedníčka NR SR (2014-07-02):
Pán poslanec Simon, nech sa páči.
Galbavý, Tomáš, poslanec NR SR (2010-08-11):
Pán predsedajúci, ja som pôvodne zvažoval, že sa vzdám svojej faktickej poznámky, pretože veľa z toho, čo chcem povedať, tu odznelo v parlamente, ale opakovanie je matka múdrosti. Pán poslanec Kažimír, absolútne chápem a rozumiem tomu, že ako bývalý štátny tajomník ministerstva financií, komunikujete túto tému gréckej pôžičky v parlamente, za váš poslanecký klub. To je celkom prirodzené. No na začiatku ste nás obvinili, že sme národní populisti, že sme tému gréckej pôžičky zneužívali pred voľbami na to, aby sme nachytali voličov, pretože je to téma na prvé počutie ľúbivá a zároveň nás kritizujete, že dodržujeme sľub, ktorý sme dali pred voľbami. Kritizujete nás za to, že nechceme požičať Grécku peniaze. Celkom dobre tomu nerozumiem. To je prvá poznámka. A druhá poznámka. Stavím sa s vami o kartón šampanského, že si nájdete milión náhradných argumentov na to, aby ste nepodporili pôžičku Grécku, pretože sa obávate politických nákladov. Tomuto sa hovorí dvojtvárna falošná politika a vôbec ste z tejto línie nevystúpili aj vďaka vášmu vystúpeniu. Ďakujem.
Glváč, Martin, podpredseda NR SR (2017-06-21):
Pani poslankyňa Verešová.
Sulík, Richard, predseda NR SR (2010-09-10):
Ďakujem. Na faktické poznámky reaguje Milan Hort.
Kollár, Boris, predseda NR SR (2022-05-04):
Prosím poslancov, aby sa utíšili, zaujali svoje miesta, hlasujeme ďalej. Pokračujeme v hlasovaní. Pristúpime k hlasovaniu v prvom čítaní o vládnom návrhu zákona o špeciálnom spôsobe hlasovania vo voľbách do orgánov samospráv obcí a vo voľbách do orgánov samosprávnych krajov, tlač 1001. Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Martine Brisudovej, aby uviedla hlasovanie. Nech sa páči pani poslankyňa, máte slovo. Pani poslankyňa Brisudová, aha, nech sa páči. (Hlasovanie o vládnom návrhu zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony , tlač 1001.)
Gyimesi, György, poslanec NR SR (2022-09-20):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady.
B. Bugár, podpredseda NR SR: (2004-02-04):
(Hlasovanie.) Prítomných 134, za návrh 71, proti 48, 15 sa zdržali. Konštatujem, že sme schválili vládny návrh zákona o letiskových spoločnostiach a o zmene a doplnení zákona č. 143/1998 Z. z. o civilnom letectve a o zmene a doplnení niektorých zákonov v znení zákona č. 37/2002 Z. z. aj so schválenými pozmeňujúcimi návrhmi. Ďakujem pekne. Pristúpime k hlasovaniu o návrhu na vyslovenie súhlasu Národnej rady Slovenskej republiky s Dohodou o medzinárodnej príležitostnej preprave cestujúcich autokarmi a autobusmi, tlač 484, spoločným spravodajcom je pán poslanec Vážny, nech sa páči.
Hlina, Alojz, poslanec NR SR (2014-06-25):
Ďakujem veľmi pekne. Mrzí ma, pani predsedajúca, ten dvojitý meter. Viete, tak vy ste ma ohriakli, tuná kolega spomína môjho svokra, môjho, by ste mu mohli dať ešte ďalšie dve minúty, by sme sa dozvedeli, že som bol agent, že som bojoval v Čečensku, a neviem, čo všetko ešte kde chodí svetom letom, kde všade... (Povedané so smiechom.) Však kľudne ste mohli ešte pridať nejaké tie minúty, aby ten skríning personálny tu robil ďalej. Však čo, nezastavili ste ho. Nie? Zaujímavé. Prosím vás. Som rád, že... (Prerušenie vystúpenia predsedajúcou.)
Kollár, Boris, predseda NR SR (2021-09-16):
Prosím, uctime si minútou ticha našeho zosnulého kolegu poslanca. (Minúta ticha.) Teraz pristúpime k rokovaniu 40. schôdze Národnej rady. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Zisťujem, že prítomných 117 poslancov. Teda Národná rada je schopná sa uznášať a môžeme pokračovať v rokovaní. Teraz zaznie štátna hymna Slovenskej republiky. (Štátna hymna Slovenskej republiky.) Na 40. schôdzi Národnej rady budú overovateľmi poslanci Lucia Drábiková a Jozef Habánik. Náhradníkmi budú Miloš Svrček a Magdaléna Sulanová. Na dnešnom rokovacom dni o ospravedlnenie požiadali poslankyňa Martina Brisudová, Peter Cmorej, Martin Fecko, Miroslav Kollár, Milan Laurenčík, Michal Luciak, Adriana Pčolinská, Peter Pčolinský a Jana Vaľová. Navrhnutý program schôdze vám bol rozdaný. Chcem vás informovať, že minister vnútra požiadal o preloženie hlasovania v prvom čítaní o vládnom návrhu novely zákona o strelných zbraniach a strelive, tlač 547, na schôdzu Národnej rady so začiatkom od 19. októbra 2021. Rovnako poslanec Miloš Svrček ako navrhovateľ požiadal o zaradenie druhého čítania o návrhu na vydanie zákona o podpore štátneho nájomného bývania, tlač 619, na októbrovú schôdzu. Skôr ako dávam slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádzajú aj správy príslušných inštitúcií predložené v súlade s platnými zákonmi, ktoré na návrh gestorských výborov budú ich predkladatelia, uvedú ich predkladatelia, ako sú uvedení v návrhu programu. Na to, aby mohli tieto materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas vyslovili schválením programu ako celku, pokiaľ nikto nepredloží iný návrh. Pristúpime k schvaľovaniu programu 40. schôdze . Teraz vás prosím, pani poslankyne, páni poslanci, ktorí ste svoje návrhy na zmenu alebo doplnenie návrhu programu odovzdali písomne predsedajúcemu predsedovi pred začatím schôdze, aby ste sa prihlásili a tieto návrhy predniesli. S prvým procedurálnym návrhom vystúpi pán poslanec Takáč, nech sa páči.
Bugár Béla, podpredseda NR SR (2017-04-04):
Pani poslankyňa, keby ste chvíľku počkali. Páni poslanci, budem vás upozorňovať po mene. Pán poslanec Antal, pán poslanec Vážny, pani poslankyňa Pfundtner, rušíte. Nech sa páči (potlesk), môžte pokračovať.
Mesterová, Zuzana, poslankyňa NR SR (2024-02-02):
Ďakujem pekne za slovo, pán predsedajúci. Ja budem reagovať na prednes pani poslankyne Marcinkovej, pretože ona takisto vo svojom príspevku, ako už aj my tri týždne ostatní z opozície poukazujeme na to, že dôvodmi tohto celého procesu a tejto zmeny sú konkrétni ľudia. Niektorí sedia aj v tejto miestnosti, ako pán Gašpar. A ono nám to vlastne potvrdzuje aj ministerstvo spravodlivosti a úrad vlády na krásnom drahom lesklom papieri, lebo vzadu na strane 140 je zoznam týchto ľudí uvedený, neviem, či ste si všimli. A ja už som ich tu menovala, pre krátkosť času ich nebudem menovať znova, ale pri týchto menách sú ako dôvody, pre ktoré teda má byť tento, táto novela prijatá, uvedené napríklad nezákonná väzba a nejaké procesné pochybenia. No takže takto, páni, ani v jednom z prípadov nie je uvedené, a to je váš dokument, aby, aby tam súd konštatoval, že ste boli krivo alebo bezdôvodne obvinení alebo obžalovaní. Tak ak si takú pozornosť vyžadujú procesné pochybenia a nezákonná väzba, o ktorej už rozhodol Ústavný súd a ju napravil, že sú hodné toho dostať sa do takejto drahej brožúry, tak o to viac si zaslúži verejnosť, aby vaše skutky, za ktoré ste obvinení a obžalovaní, boli náležite vyšetrené a rozhodnú, a rozhodli o nich príslušné súdy a nie vy sami tým, že si udelíte zmenou zákona amnestiu, aby sme sa rozumeli. Ďakujem. (Potlesk.)
Pellegrini, Peter, predseda NR SR (2014-12-04):
Prezentujme sa a hlasujme o pridelení výborom. (Hlasovanie.) Prítomných 136 poslancov, za hlasovalo 133, zdržal sa 1 poslanec, nehlasovali 2. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Budeme hlasovať o vládnom návrhu zákona o poisťovníctve, tlač 1289. Pán poslanec Mojš, nech sa páči, uveďte hlasovanie. (Hlasovanie o vládnom návrhu zákona o poisťovníctve a o zmene a doplnení niektorých zákonov , tlač 1289.)
B. Bugár, podpredseda NR SR: (2004-01-22):
Pán podpredseda vlády, nech sa páči, môžete sa vyjadriť k tejto otázke.
P. Hrušovský, predseda NR SR: (2004-09-09):
Teraz poprosím pána predsedu výboru pre, pardon, pána poslanca Mikuša, ktorého poveril výbor pre financie, rozpočet a menu, aby z poverenia výboru ako spoločný spravodajca informoval Národnú radu o výsledku prerokúvania návrhu zákona vo výboroch, ktorým bol pridelený, ako aj o stanovisku a odporúčaní gestorského výboru. Nech sa páči, pán poslanec Mikuš.
Rafaj, Rafael, poslanec NR SR (2011-05-26):
Pána Richtera, prosím.
Kollár, Boris, predseda NR SR (2021-06-29):
Prosím, prezentujme sa a hlasujeme. (Hlasovanie.) Prítomných 136 poslancov, za 128, proti žiadny, zdržalo sa 7, nehlasoval 1. Konštatujem, že sme tento návrh schválili. Prosím do záznamu, pánovi poslancovi nešla hlasovacia karta, hlasoval by za. Pokračujeme hlasovaním o návrhu zákona, teda návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 (tlač 599). Dávam slovo členovi výboru pre financie a rozpočet poslancovi Jozefovi Hlinkovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 599.)
Ďuriš Nicholsonová, Lucia, podpredsedníčka NR SR (2019-03-28):
Pani poslankyňa, preruším vašu faktickú poznámku. Dostanete plný čas po tom, ako sa uskutoční hlasovanie, a budeme sa pokračovať v tejto debate.
B. Bugár, podpredseda NR SR: (2004-06-23):
M. Majdová, poslankyňa: Je naozaj veľmi zaujímavé, že jediný, kto sa v tejto chvíli zastal pána predsedu, sú práve poslanci zo Smeru, aj to možno o niečom svedčí. Ja možno sedím v jednom parlamente, páni, ale ja som tu nepočula jediné číslo, jediné číslo, jediný fakt. Je pravda, že správu som si nemala čas dôkladne preštudovať, ale preto tu sedím, aby som si vypočula konkrétne veci od predsedu rady. Ja teda neviem, načo tu prišiel, ak mi neprišiel povedať fakty o Študentskom pôžičkovom fonde, a tie som, žiaľ, nepočula. Počula som len jeho osobný názor na zákon, ktorý sa prerokoval minulý týždeň, a to ma naozaj nezaujíma, jeho osobný názor na zákon, ktorý sa prerokoval pred týždňom ma nezaujíma, mňa zaujímajú fakty a tie som nepočula.
Figeľ, Ján, podpredseda NR SR (2012-07-02):
Ďakujem pekne, posledný v diskusii, vo všeobecnej rozprave, pán Susko. Prosím o pokoj v sále. Nech sa páči, dokončíme to.
Kollár, Boris, predseda NR SR (2022-09-22):
Prosím spravodajcu z ústavnoprávneho výboru pána poslanca Juraja Šeligu, aby informoval Národnú radu o výsledku prerokovania správy vo výbore.
Laurenčík, Milan, podpredseda NR SR (2022-06-14):
Kolegyne, kolegovia, po krátkej prestávke by sme mali pokračovať v rokovaní prvým čítaním o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov, zákon o e-Governmente, v znení neskorších predpisov a ktorým sa menia a dopĺňajú niektoré zákony. Je to tlač 1037. Mám informáciu, že pani ministerka tu nie je a tento bod prepadne na koniec schôdze. Ďalším bodom by malo byť druhé čítanie o návrhu poslanca Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. O tomto bode vraj nerokoval gestorský výbor a bod prepadáva. Ďalej by malo nasledovať druhé čítanie o návrhu poslancov Anny Andrejuvovej, Milana Vetráka, Gábora Grendela a Miloša Svrčeka na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ktorý je uverejnený ako tlač 931. Takisto ani pani poslankyňa Andrejuvová tu nie je a bod prepadáva. Keďže takto by sme mohli pokračovať ďalej, tak v tejto chvíli vyhlasujem dnešný deň za skončený. Pán poslanec, máte...? Vyhlasujem dnešný deň za skončený a pokračovať budeme v schôdzi zajtra o 9.00 h. Ďakujem veľmi pekne. (Prerušenie rokovania o 18.31 hodine.)
Žiga, Peter, podpredseda NR SR (2024-06-19):
Hlasujeme o pozmeňujúcom návrhu pána poslanca Stachuru. (Hlasovanie.) 135 prítomných, 15 za, 2 proti, 118 sa zdržalo. Tento návrh sme neschválili.
Vons, Peter, poslanec NR SR (2022-11-08):
Ďakujem. Vážený pán predsedajúci, v rozprave k návrhu zákona vystúpil jeden poslanec. Bol podaný jeden pozmeňujúci a doplňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 3 spoločnej správy spoločne s odporúčaním gestorského výboru schváliť.
Ľ. Mušková, poslankyňa: (2002-04-09):
M. Andel, podpredseda NR SR: Ďakujem. Pán kolega Tatár, máte slovo teraz. Nech sa páči. P. Tatár, poslanec: Ďakujem pekne za slovo. Vážený pán predsedajúci, vážené dámy a páni, dovoľte mi upozorniť aj na spoločenské, morálne a iné problémy, ktoré tento zákon môže priniesť. Predovšetkým tým, že hlavná otázka je, že čo a či štát má robiť v tejto oblasti Tým, že sa tu ponúka ako verejné štátne riešenie za nezodpovednosť, nezodpovednosť otcov, tak sa vlastne znižuje zodpovednosť k súdržnosti v rodine. Čiže dalo by sa povedať, že zákon vlastne znižuje súdržnosť rodiny sám osebe. Pokiaľ totiž v podvedomí spoločnosti existuje, že však sa niekto aj tak postará, tak takáto tendencia sa nedá vylúčiť. Druhá vec je, že to je priamo nezodpovednosť tých otcov. Chcel som poukázať aj na tieto problémy. Nič viac. Chcem len povedať, že existuje aj iný prístup k rodinnej politike. My sme neobyčajne silne za podporu rodiny a uvažujeme a hľadáme aj také spôsoby, aby sa podporovala rodina nielen pasívne zo strany štátu, ale aby sa aj podporovala súdržnosť rodiny. A sú veci, ktoré by si mali predovšetkým, hoc aj za ekonomickej podpory štátu, riešiť ľudia v rodine sami. Druhá vec je, že používame alebo sa navrhuje používať verejné prostriedky. Či riešime viac problém nezamestnaných a chudobných, ktorých sa to týka, alebo riešime problémy nezodpovedných rodín, alebo riešime problémy rozvedených. To sú otázky, ktoré si tiež treba jednoducho a celkom pokojne položiť. Chcel som využiť túto príležitosť, aby som na toto upozornil. Ja si myslím, že z tých dvoch koncepcií je koncepcia, keď sa viac stará štát do toho, čo je naopak súkromnou vecou jednotlivcov a rodín, dlhodobo horšia koncepcia. Aj z ekonomického, aj z morálneho hľadiska. Iba toľko. Ďakujem pekne. M. Andel, podpredseda NR SR: Ďakujem. S faktickou poznámkou pán poslanec Osuský, pani poslankyňa Podhradská a pani poslankyňa Mušková. Končím možnosť prihlásiť sa do rozpravy. Ako prvý má slovo pán poslanec Osuský. Nech sa páči, pán kolega.
Šefčík, Marek, poslanec NR SR (2020-06-04):
Ďakujem za slovo. Podpredseda parlamentu alebo Juraj, ďakujem za, za to zhrnutie a objasnenie niektorých vecí z toho odborného pohľadu, z pohľadu práva, právnika. Ja zareagujem ako laik, pretože v práve nie som až tak zbehlý, ale povedal si, že Ústavný súd to posudzuje podľa toho, ako voľba vplýva na demokratický proces. To, či je tajná voľba, alebo verejná, a ja teraz to vnímam tak, že ak sú podozrenia z manipulácie z hlasmi z minulosti, tak je len dobré, že voľba bude verejná. Ja nerozumiem, prečo sa to zvrtlo na tom, že je zlé, že voľba bude verejná. Viete si predstaviť, že by bola tajná voľba? Čím by nás smeráci zasypali, akými, akými všelijakými nezmyselnými podozreniami? Áno, reagoval som aj na vás, ale takýmto spôsobom. Ďakujem.
M. Číž, podpredseda NR SR: (2007-03-20):
(Hlasovanie.) Prítomných je 145 poslancov, za 83 poslancov, proti 2 poslanci, zdržalo sa 60 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
Hrnčiar, Andrej, doterajší podpredseda NR SR (2020-03-20):
Pán poslanec Jaroslav Baška.
Danko, Andrej, podpredseda NR SR (2023-12-19):
Poslanec Jakab. Nie je v sále, stráca poradie. Poslanec Spišiak.
Bugár Béla, podpredseda NR SR (2019-01-29):
Prezentujme sa a hlasujme. (Hlasovanie.) Prítomných 146, za 93, zdržalo sa 53 poslancov. Konštatujem, že sme sa rozhodli, že tento návrh zákona prerokujeme v druhom čítaní. Nech sa páči, výbory a lehoty.
Osuský, Peter, poslanec NR SR (2012-06-21):
Ďakujem pekne, pani predsedajúca. No, milý Ivan, rozhodne by som ťa bral do ochrany pred tým, že si chodil nadarmo jesť chlebíčky do Bruselu. Som hlboko presvedčený, že si tam v rámci možností bojoval za lepšie zo zlého. No a vidíš, teraz si to schytal, že si nezvládol ten § 21 a 22 o tých guvernéroch. Ale čo už narobíš – predsa aj tie chlebíčky ti ohovoria! Pokiaľ ide o to, či ja emotívne vydieram: no, už to tu zaznelo. To je tak. Ja sa od teba dozviem, že náklady budú enormné a nevyčísliteľné. Čo je teda, samozrejme, jasný a exaktný a presne kvantifikovaný fakt, tak ja, samozrejme, chápem, že na rozdiel od teba ja vydieram emotívne. To tvoj výrok nie je emotívne vydieranie, to je proste presný fakt. A pokiaľ ide o tú otázku, ako si anekdoticky referoval o tom, čo si zažil v tých komisiách, o tom falšovaní a klamaní, hlboko ti verím, ani slovo nespochybňujem, pretože si to iste zažil a hovoríš pravdu. Ale zároveň takmer jedným dychom, aj v tomto prípade si tesne predtým povedal, že „základom je dôvera“ a vzájomná zodpovednosť. A tu musím povedať, že ja proste neviem, čo si mám myslieť o mojej dôvere k PASOK-u a k Nea Demokratia a ku všetkým tým – e tutti quanti, ktorí toto roky robili. Ja, s dovolením, na rozdiel od teba tento základ dôvery nemám, ja nemám dôveru a pocit vzájomnej zodpovednosti k týmto spolkom. Keď sa prvý raz rehabilitovali obete päťdesiatych rokov, a hovorím teraz o komunistickej ére v Československu a prvým tajomníkom bol Antonín Novotný, ako dopadla práca rehabilitačných komisií? Rozhodli, že Clementis, Husák, Novomeský boli aj tak vinní. Prečo? No, pretože o tom rozhodoval Antonín Novotný a Viliam Široký, ktorí v tom boli až po uši. Takže to je možno jeden taký drobný motív, prečo tí europolitici, ktorí sú v tom dnes až po uši, budú tvrdiť, že sa nemýlia, všetci šestnásti, mainstream.
Poliačik, Martin, poslanec NR SR (2012-07-24):
Ďakujem, Miro, za ten úvod, sme si vymenili teraz garde, ty si povedal veci, ktoré som mal pripravené ja, ale nadviažem na presne ten fakt, že nám chýba hľadanie kľúčových kompetencií u žiakov na výstupe. Namiesto toho, aby sme ich pripravovali na konkrétne pracovné pozície a konkrétne pracovné miesta a snažili sa nejakým spôsobom predikovať, ako bude vyzerať pracovný trh o 5 až 10 rokov, mali by sme jednoducho pracovať na tom, aby deti zo škôl vychádzali s kľúčovými kompetenciami, ktoré im umožnia byť jednoducho flexibilnými, to znamená, aby sa naučili dobre a rýchlo učiť, aby mysleli v kontexte, aby rozmýšľali kriticky, aby nemali problémy s vytváraním si tzv. maintenance, teda rozumových máp, aby vedeli jednotlivé fakty, ktoré sa v škole naučia, spájať do logických súvislostí. A tieto veci ak sa naučia, tak potom je úplne jedno ako o 5 až 10 rokov bude vyzerať pracovný trh, pretože to, akým spôsobom budú pripravení naň, ich predurčí na oveľa rýchlejšie prispôsobenie sa akejkoľvek pracovnej pozícii, na ktorú by sa potrebovali dostať. Preto sociálne inžinierstvo jednoducho nefunguje. A čo treba urobiť? To je zavedenie slobody a flexibility do vzdelávania detí, aby boli v podstate pripravené na akýkoľvek trh práce, nielen na ten, ktorý im naprognózujú údajní odborníci z vyšších územných celkov.
Glváč, Martin, podpredseda NR SR (2016-04-27):
Pán poslanec Zelník.
Čepček, Martin, poslanec NR SR (2023-05-17):
Ďakujem pekne, pán predsedajúci. Richard, veľmi chcem poďakovať za tento zákon, a to aj z toho titulu, že ako riaditeľ som sa stretával pravidelne s ponukami na rôzne podujatia, vystúpenia a neviem čo všetko možné a veľmi ťažko je v tej situácii si vybrať to správne. Tým pádom, keď rodičia dostanú ponuku a budú si môcť vybrať, že toto chcem, a toto nechcem, lebo rodič má, rešpektuje sa v tomto zákone právo rodiča na zabezpečenie výchovy, základné informovanie o tom, čo tam bude, to znamená rodič bude vopred vedieť, o čom sa bude rozprávať na tej danej prednáške alebo na tom danom podujatí. Právo požiadať školu o to, aby mohla vôbec iné veci, nielen sexuálne, ale aj iné, aby si vedeli vyfiltrovať, že čo chcú tým deťom dať a čo nechcú a ešte aj to, že škola musí zabezpečiť náhradnú činnosť, pokiaľ tam to dieťa na tú prednášku alebo na to podujatie nepôjde, to je tiež fajn. Ďalej čo sa mi páči, je ten informovaný súhlas, ten vzor informovaného súhlasu, lebo doteraz sme informovaný súhlas používali poväčšine na nejaké exkurzie, na nejaké iné veci, ale informovaný súhlas práve o takýchto témach, si myslím, že to je na mieste a čo sa týka tej učebnice, áno, tak ako si spomenul, tá učebnica nemá doložku, ale volá sa učebnicou, a teda ľudia si to mýlia a práve preto si myslím, tento zákon je veľmi potrebný a ja ti zaň ešte raz ďakujem.
Vons, Peter, poslanec NR SR (2021-05-04):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcom návrhu, ktorý odznel v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
M. Gibalová, poslankyňa: (2010-02-11):
Pani poslankyňa Vaľová, my rokujeme alebo predložila som návrh o podpore v nezamestnanosti a podmienkach, nie o dôchodkovom systéme. Vy ste tu vychrlili kopec všelijakých čísel a vecí. Ale aby sme neodchádzali od témy, ja vám pripomeniem, že decembrová miera nezamestnanosti na Slovensku bola na úrovni 13,6 % a bola vyššia ako priemerná nezamestnanosť v OECD, kde dosiahla 8,8 %. Takže, nevyhovárajte sa, že je tu, neviem aký prepad oproti iným a že sme na tom rovnako. V OECD sa nezamestnanosť oproti novembru nezmenila, na Slovensku o 0,1-percentuálneho bodu vzrástla. Čiže z krajín, z ktorých mala organizácia údaje k dispozícii, bola v decembri nezamestnanosť vyššia ako u nás iba v Španielsku –   19,5-percentná, v eurozóne bola nezamestnanosť 10-percentná oproti novembru stúpla o 0,1-percentuálneho bodu, citujem z oficiálnych stanovísk. Takže, pani poslankyňa Vaľová, a ešte, ja som sa nerozhodla tieto pozmeňujúce návrhy predložiť pred dvoma týždňami, ja ich predkladám už rok.
Novotný, Viliam, poslanec NR SR (2012-10-16):
Ďakujem pekne. Začnem odzadu, pánovi poslancovi Kuffovi chcem povedať, že vidím to presne tak isto. Je úplne normálne, že farmaceutické firmy musia investovať veľa do výskumu, do vývoja, hlavne tí, ktorí vyrábajú originálne lieky, a že sa to musí prejaviť aj v cene týchto liekov. Ide len o to, že vláda, štát, ministerstvo zdravotníctva na Slovensku reguluje ceny liekov. A ide o to, aby tá regulácia bola nastavená tak, aby tie lieky na Slovensku boli, aby to bolo stále zaujímavé pre tie farmaceutické firmy tieto lieky na Slovensko dodať, ale na druhej strane boli v čo najnižšej cene, lebo, žiaľ, sme chudobná krajina, nemáme z čoho rozhadzovať. A už vôbec nie v liekovej politike a v zdravotníctve. Pánovi poslancovi Matovičovi chcem povedať len toľko, že, na úvod uštipačne, ja som nehlasoval za pád predchádzajúcej vlády. Hlavne nech si spytujú svedomie tí, ktorí hlasovali za pád predchádzajúcej vlády. Ale súhlasím s tým, že keby sme sa všetci chovali zodpovednejšie, nielen SDKÚ – DS, ale aj hlavne tí, ktorí hlasovali za pád predchádzajúcej vlády, tak tá predchádzajúca vláda možno ešte dnes mohla fungovať a dnes sme nemuseli čeliť takýmto návrhom. O to viac, že rok pred výročím pádu vlády vystavila vláda Roberta Fica účet aj nám, aj všetkým občanom tým, že celé bremeno konsolidácie prenesie na plecia ľudí vyššími daňami, vyššími odvodmi a zdražovaním cien. A ja len ako zdravotník smutne poznamenávam, že na dôvažok k tomu socialistická vláda pridá ešte aj zdražovanie liekov pre chorých a dôchodcov a rušenie zliav v lekárňach. Ďakujem pekne.
Paška, Pavol, predseda NR SR (2013-06-19):
Pekné popoludnie, dámy a páni, budeme pokračovať v rokovaní programu. Poprosím, aby ste zaujali svoje miesta. Pán poslanec Štefanec, procedurálny návrh.
Laššáková, Jana, podpredsedníčka NR SR (2013-05-16):
Chce reagovať pán poslanec Kuffa? (Reakcia z pléna.) Ale skúste si vytiahnuť kartičku a znova, funguje vám už, takže nech sa páči.
Figeľ, Ján, podpredseda NR SR (2013-12-03):
Vážené panie poslankyne, páni poslanci, otváram piaty rokovací deň 27. schôdze Národnej rady Slovenskej republiky. Na tomto rokovacom dni o ospravedlnenie požiadali poslanci Otto Brixi, Mikuláš Dzurinda a Richard Vašečka. Podľa schváleného programu teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento vládny návrh zákona má parlamentnú tlač 705 a spoločná správa výborov má č. 705a. Teraz prosím podpredsedu vlády a ministra vnútra Slovenskej republiky Roberta Kaliňáka, aby vládny návrh zákona odôvodnil. Nech sa páči, pán vicepremiér.